Na el ze on spasio de sołito mantenuo da privati o asociasion dedicà a l'espozision de ópare de arte finałizà intel senso grando. Na prima clasificasion ła ze tra: gałarie de l'arte publeghe , gałarie de l'arte private Łe gałarie de l'arte łe połe eser clasificade in baze al periodo storego de łe ópare tratae; ona tra łe posibiłi sudivizion łe ze ste altre: gałarie de l'arte antiga , gałarie de l'arte moderna , gałarie de l'arte contenporanea . Łe demarcasion łe połe in onji cazo variare. Da ła pitura a ła scultura, da ła fotografia a ła videoarte, da łe istałasion artisteghe a ełementi de desing . Na gałaria de l'arte ła połe prezentar ópare de on sinpio artista o anca de vari autori. Łe ópare de arte chive esposte łe połe eser na conseguensa de: conprade, presteto par espozision, donasion . Na gałaria de l'arte publega ła ga come fin ła difuzion de ła cultura, sipia par medo de espozision permanenti e eventuałi mostre periodeghe. Se połe finansiar par medo: contributi publeghi, sponsor, eventuałi entrade a pagamento, eventuałi guadanji da ła vendita de materiałi rełativi a łe ópare esposte par medo chełi spasi rento che senpre i vien asenjà a fin comersiałe, overosipia boteghe comunemente ciamà co termenołozia ingleze "museum shop", "book shop" o "gift shop". I istisi fin i vien mirà inte ło spirito de gałaria de l'arte privata, che i mete rente on pì marcà ponto de vista comersiałe par ła necesità de sostenerse economicamente: carateristega de na gałaria de l'arte - oncora na inportante maniera de sostenjo par ła so atività - ze ła posibiłità par i vizitatori de conprare łe ópare esposte che el gałarista el połe gaver entrada. Anca par na gałaria de l'arte privata ze bon costume de organizar mostre verte al publego, par na asion de sensibiłizasion culturałe, par favorir ła conosensa dei autori e de łe tendense artisteghe e ła publicizasion de ła gałaria istesa.